wickkiey/tamil-wikipedia-chunked huggingface dataset:
# டெட்ராயெத்தினைல்மீத்தேன்

**டெட்ராயெத்தினைல்மீத்தேன்** (Tetraethynylmethane) என்பது C<sub>9</sub>H<sub>4</sub> என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இதன் கட்டமைப்பில் நடுவில் உள்ள கார்பன் அணுவுடன் நான்கு எத்தினைல் குழுக்கள் இணைக்கப்பட்டுள்ளன. இது ஓர் ஆல்க்கைன் சேர்மமாகும். மிகவும் கச்சிதமாக பொருந்தும் ஐதரோகார்பன்களில் இதுவும் ஒன்றாகும். செயற்கை வைரம் மற்றும் புல்லெரின்கள் போன்ற கார்பனின் பல்லுரு வடிவங்களைத் தயாரிப்பதற்கு சாத்தியமான பயன்பாடுகளுக்காக இது தயாரிக்கப்படுகிறது.
# பசில்கா மக்களவைத் தொகுதி

**பசில்கா மக்களவைத் தொகுதி** (*Fazilka Lok Sabha constituency*) என்பது 1967 முதல் 1977 வரை இந்திய மாநிலமான பஞ்சாப்பில் செயல்பாட்டிலிருந்த ஒரு மக்களவைத் தொகுதி ஆகும். இது 1952 முதல் 1957 வரை இருந்த பசில்கா-சிர்சா தொகுதியின் நீட்சியாக இருந்தது. 1976 எல்லை நிர்ணயத்திற்குப் பிறகு, இதன் சில பகுதிகள் பெரோசுபூர் மக்களவைத் தொகுதியின் கீழ் வந்தன.
# பசில்கா மக்களவைத் தொகுதி

## நாடாளுமன்ற உறுப்பினர்கள்

*பசில்கா-சிர்சா மக்களவை தொகுதி*
| 1952 | ஆத்ம சிங் நாம்தாரி | இந்திய தேசிய காங்கிரசு |  |
| --- | --- | --- | --- |
| 1954^ | இக்பால் சிங் | இந்திய தேசிய காங்கிரசு |  |
| 1971 | குர்தாஸ் சிங் பாதல் | சிரோமணி அகாலி தளம் | } |
^ இடைத்தேர்தல்  
1977க்குப் பிந்தைய முடிவுகள், பெரோசுபூர் மக்களவைத் தொகுதி பார்க்கவும்
# பில்லார் மக்களவைத் தொகுதி

**பில்லார் மக்களவைத் தொகுதி** (*Phillaur Lok Sabha constituency*) பஞ்சாப் மாநிலத்தில் உள்ள ஒரு மக்களவைத் தொகுதியாகும். இது 2008இல் கலைக்கப்பட்டு அனந்த்பூர் சாகிப் என மாற்றப்பட்டது.  
| 1962 | சவுத்ரி சாது ராம் | இந்திய தேசிய காங்கிரசு |  |
| --- | --- | --- | --- |
| 1967 |  |  |  |
| 1971 |  |  |  |
| 1977 | பகத் ராம் | இந்தியப் பொதுவுடமைக் கட்சி (மார்க்சிஸ்ட்) |  |
| 1980 | சவுத்ரி சுந்தர் சிங் | இந்திய தேசிய காங்கிரசு |  |
| 1984 | சரண்ஜித் சிங் அட்வால் | சிரோமணி அகாலி தளம் |  |
| 1989 | அர்பஜன் லக்கா | பகுஜன் சமாஜ் கட்சி |  |
| 1992 | சந்தோசு சௌத்ரி | இந்திய தேசிய காங்கிரசு |  |
| 1996 | அர்பஜன் லக்கா | பகுஜன் சமாஜ் கட்சி |  |
| 1998 | சத்னம் சிங் கைந்த் | சுயேச்சை |  |
| 1999 | சந்தோசு சௌத்ரி | இந்திய தேசிய காங்கிரசு |  |
| 2004 | சரண்ஜித் சிங் அட்வால் | சிரோமணி அகாலி தளம் | } |  
- 2009 முதல்ஃ அனந்த்பூர் சாகிப்
# பிரசன்ன குமார்

**பிரசன்ன எசு. குமார்** (*Prasanna Kumar*) தமிழ்நாட்டின் சென்னையில் பிறந்த இந்திய ஒளிப்பதிவாளராவார். இவரது உறவினர் இயக்குநர் சசி ஆவார். தனது தொழில் வாழ்க்கையின் ஆரம்ப காலங்களில், பூ திரைப்படத்தில் ஒளிப்பதிவாளர் பி. ஜி. முத்தையாவுடன் இணைந்து பணியாற்றினார். அவருடன் இரண்டு ஆண்டுகள் பணியாற்றிய பிறகு, இவர் ஆர். ரத்னவேலுவுடன் *டேவிட்* (2013) *ஹரிதாஸ்* (2013) நம்பர் 1 (2014) ஆகிய திரைப்படங்களில் பணியாற்றினார். இரவி கே. சந்திரனுடனும் இவர் தொடர்பு கொண்டிருந்தார். சசி இயக்கிய *பிச்சைக்காரன்* திரைப்படத்தின் மூலம் அறிமுகமானார்.
# பிரசன்ன குமார்

## திரைப்படவியல்

- *குறிப்பிடப்படாவிட்டால் அனைத்து படங்களும் தமிழில் இருக்கும்.*  
| 2016 | *பிச்சைக்காரன்* | தமிழ் |
| --- | --- | --- |
| 2017 | *இவன் தந்திரன்* |  |
| 2018 | உரு |  |
| 2019 | *பூமராங்* |  |
| *சிவப்பு மஞ்சள் பச்சை* |  |  |
| 2020 | *சீறு* |  |
| 2022 | *நூறு கோடி வானவில்* |  |
| 2023 | *கசேதான் கடவுளடா* |  |
| *கிரிமினல்* |  |  |
# பிரசன்ன குமார்

## வலைத்தொடர்கள்

| 2020 | *கண்ணாமூச்சி* | ஜீ5 | தமிழ் |
| --- | --- | --- | --- |
| 2022 | *விரல் நுனி (பருவம் 2) * |  |  |
| *பகிஸ்கரானா* | தெலுங்கு |  |  |
| 2023 | *நியூசென்சு* | ஆகா. |  |
| 2024 | *சட்னி சாம்பார்* | டிஸ்னி + ஹாட்ஸ்டார் |  |
# பி. வி. ஏ. மோகன்தாசு

**பாக்கியம் வைகுந்தம் அருளானந்தம் மோகன்தாசு** (*Pakkiam Vaikundam Arulanandam Mohandas*) இந்தியாவின் தமிழ்நாடு மாநிலம் சென்னையைச் சேர்ந்த ஓர் எலும்பியல் அறுவை சிகிச்சை நிபுணர் ஆவார். இவர் மியாட் மருத்துவமனை என்று அழைக்கப்படும் மெட்ராசு எலும்பியல் மற்றும் அதிர்ச்சியியல் நிறுவனத்தின் நிறுவனராகவும் வழிகாட்டியாகவும் உள்ளார். இசுடான்லி மருத்துவக் கல்லூரி<nowiki/>யின் எலும்பியல் துறையில் முன்னாள் உதவி பேராசிரியராகவும், சென்னையில் உள்ள நன்கு அறியப்பட்ட மருத்துவ நிறுவனங்களான சென்னை மருத்துவக் கல்லூரி மற்றும் கீழ்பாக்கம் மருத்துவக் கல்லூரியில் முன்னாள் பேராசிரியராகவும் இருந்தார். 1992 ஆம் ஆண்டில் இந்திய அரசு இவருக்கு நான்காவது மிக உயர்ந்த குடிமகன் விருதான பத்மசிறீ விருதை வழங்கியது.
# பி. ஜி. முத்தையா

**பி. ஜி. முத்தையா** (*P. G. Muthiah*) ஒரு இந்திய இயக்குநரும், ஒளிப்பதிவாளரும் திரைப்படத் தயாரிப்பாளருமாவார். இவர் தமிழ்த் திரைப்படத் துறையில் பணியாற்றி வருகிறார்.  
தமிழ்நாடு மாநில விருதுகளை வென்ற பூ (2008), கண்டேன் காதலை (2009) ஆகிய திரைப்படங்களின் ஒளிப்பதிவாளராக தனது வாழ்க்கையைத் தொடங்கிய முத்தையா, இயக்குநர் ஆர். கண்ணன் பணியாற்றும் திரைப்படங்களில் அடிக்கடி இணைகிறார். 2015 இல், முத்தையா குறைந்த நிதியில் மூன்று நாடகத் திரைப்படங்களைத் தயாரிக்க முடிவு செய்தார். *ராஜா மந்திரி* (2016), பீச்சாங்கை (2017) போன்ற படங்களுக்குத் தனது சுடுடியோவான பிஜி மீடியா ஒர்க்சு மூலம் நிதியளித்தார். &nbsp;&nbsp;2018 இல், சமுத்திரக்கனி, சண்முக பாண்டியன் நடித்த *மதுர வீரன்* என்ற திரைப்படத்தை இயக்கித் தயாரித்தார்.
# பி. ஜி. முத்தையா

## திரைப்படவியல்

| 2008 | *பூ* | தமிழ் |  |
| --- | --- | --- | --- |
| 2009 | *கண்டேன் காதலை* | தமிழ் |  |
| 2010 | *அவள் பெயர் தமிழரசி* | தமிழ் |  |
| 2010 | *சம்போ சிவ சம்போ* | தெலுங்கு | விருந்தினர் தோற்றம் |
| 2011 | *வந்தான் வென்றான்* | தமிழ் |  |
| 2012 | *சகுனு* | தமிழ் |  |
| 2013 | *சேட்டை* | தமிழ் |  |
| 2014 | *ஐந்தாம் தலைமுறை சித்த வைத்திய சிகாமணி* | தமிழ் |  |
| 2014 | *ஒரு ஊர்ல ரெண்டு ராஜா* | தமிழ் |  |
| 2015 | *சண்டி வீரன்* | தமிழ் |  |
| 2016 | *ராஜா மந்திரி* | தமிழ் |  |
| 2017 | *பீச்சாங்கை* | தமிழ் |  |
| 2018 | *மன்னர் வகையறா* | தமிழ் |  |
| *மதுர வீரன்* | தமிழ் | விருந்தினர் தோற்றம் |  |
| *மறைந்திருந்து பார்க்கும் மர்மம் என்ன* | தமிழ் |  |  |
| 2019 | *லிசா* | தமிழ், தெலுங்கு |  |
| *சிக்சர்* | தமிழ் |  |  |
| 2020 | *காக்டெயில்* | தமிழ் | விருந்தினர் தோற்றம் |
| *டேனி* | Tamil |  |  |
| 2022 | *தேஜாவு* | தமிழ் |  |
| 2022 | ரிப்பீட் | தெலுங்கு |  |
| 2022 | *சட்டம் என் கையில்* | தமிழ் |  |
| 2022 | லவ் | தமிழ் | } |
# பொன்குன்னம் தாமோதரன்

**பொங்குன்னம் தாமோதரன்** (*Ponkunnam Damodaran*) ((1915-1994)) 1940 முதல் 1970 வரை தீவிரமாக செயல்பட்ட இந்தியக் கவிஞரும், புதின எழுத்தாளரும், நாடகாசிரியரும் மற்றும் பொதுவுடைமை ஆதரவாளரும் ஆவார். * நோட்டம்* என்ற மலையாளப் படத்தில் இடம்பெற்ற "பச்சப்பனம்தத்தே"... என்ற பாடலை இவர் எழுதினார். 2006 ஆம் ஆண்டில் இந்த பாடலுக்காக இவருக்கு மரணத்திற்குப் பிறகு கேரள மாநில விருது (சிறந்த பாடலாசிரியர்) வழங்கப்பட்டது. கேரளாவின் கோட்டயம் மாவட்டத்திலுள்ள பொன்குன்னத்தில் பிறந்தார். தாமோதரன், *சர்பம் கோத்துன்னா சத்தியங்கள்*, *ஆதர்சம் தீச்சுலாயனு* ஆகிய நூல்களை எழுதினார். *மத்தமேதாயாலும் மனுஷ்யன்*, *நந்தவனமும் ராஷ்டிர சில்பியும்* உள்ளிட்ட நாடகங்களையும் எழுதியுள்ளார். செருகாடு கோவிந்த பிசிரோடி எழுதிய *நம்மலோனு* என்ற நாடகத்தில் வயலார் ராமவர்மாவுடன் இணைந்து ஆறு பாடல்களை எழுதினார்.
# ஆன் காங்கு

**ஆன் காங்கு** (*Han Kang*, பிறப்பு: 27 நவம்பர் 1970) பல பரிசுகள் பெற்றா ஒரு தென் கொரிய எழுத்தாளர். 2007 ஆம் ஆண்டிலிருந்து 2018,ஆம் ஆணடு வரை இவர் சியோல் கலைக்கல்லூரியில் புனைவெழுத்து (creative writing) கற்பித்து வந்தார். ஒரு பெண் தான் திடீரென்று மரக்கறி உணவராக மாறியதால் தனது குடும்பத்திலிருந்து புறக்கணிக்கப்படுவதை பற்றிய புதினமான ''தி வெஜி
ட்டேரியன்'' என்ற நாவலுக்காக 2016ஆம் ஆண்டில் புனைகதைக்கான மான் புக்கர் அனைத்துலகப் பரிசை வென்றார். ஆங்கிலத்தில் மொழிபெயர்க்கப்பட்ட இவரது முதல் புத்தகங்களில் இதுவும் ஒன்றாகும்.  
"வரலாற்று அதிர்ச்சிகளை எதிர்கொண்டும் மனித வாழ்க்கையின் வலுவின்மையை அம்பலப்படுத்திய இவரது தீவிரமான பாவிய (கவிதை) உரைநடைக்காக" இவருக்கு 2024-இல் இலக்கியத்திற்கான நோபல் பரிசு வழங்கப்பட்டது. இலக்கியத்தில் நோபல் பரிசு பெற்ற முதல் ஆசியப் பெண், இரண்டாவது கொரிய நோபல் பரிசு வென்றவர் என்ற பெருமையினை இதன் மூலம் பெறுகின்றார்.
# ஆன் காங்கு

## வாழ்க்கைக் குறிப்பு

ஆன் காங்கு நாவலாசிரியர் ஆன் சியுங்கு-வின் மகள் ஆவார். இவர் குவாஞ்சுவில் பிறந்தார். தனது 10ஆம் வயதில், சுயுரிக்கு குடிபெயர்ந்தார் (இதில் இவர் சியோலில் தனது புதினமான கிரேக்க பாடங்களில் அன்பாக பேசுகிறார். இவர் யோன்செய் பல்கலைக்கழகத்தில் கொரிய இலக்கியம் பயின்றார்.
# செருகாடு

**செருகாடு கோவிந்த பிசரோடி** (*Cherukad Govinda Pisharodi*) (26 ஆகத்து 1914-28 அக்டோபர் 1976), பொதுவாக செருகாடு என்று அழைக்கப்படும் இவர், மலையாள மொழி நாடகாசிரியரும், புதின எழுத்தாளரும், கவிஞரும் அரசியல் ஆர்வலரும் ஆவார். இவர் இந்தியாவின் கேரள மாநிலத்தில் பொதுவுடைமை இயக்கத்துடன் தொடர்புடையவர்.
# செருகாடு

## வாழ்க்கை வரலாறு.

பெரிந்தல்மண்ணை வட்டத்தில் உள்ள செம்மலசேரியில் கிழேட்டில் பிசராத் கருணாகர பிசரோடி மற்றும் செருகாட்டில் பிசரோடி நாராயணி பிசரோடியார் ஆகியோருக்கு மகனாக செருகாடு பிறந்தார். கேரளாவின் முற்போக்கு இலக்கிய இயக்கமான தேசாபிமானி ஆய்வு வட்டத்தின் நிறுவன உறுப்பினர்களில் ஒருவராகவும், புரோகமன கலா சாகித்ய சங்கத்தின் முன்னோடியாகவும் இருந்தார்.
# செருகாடு

## இறப்பு

செருகாடு 1976 அக்டோபர் 28 அன்று இறந்தார்.
# அனுப்கர் மாவட்டம்

**அனுப்கர் மாவட்டம்** (*Anupgarh district*), இந்தியாவின் இராஜஸ்தான் மாநிலத்தின் வடமேற்கில் அமைந்துள்ளத்லு. இப்புதிய மாவட்டம் ஸ்ரீ கங்காநகர் மாவட்டத்தின் 5 வருவாய் வட்டங்களைக் கொண்டு 7 ஆகஸ்டு 2023 அன்று நிறுவப்பட்டது. இதன் தலைமையிடம் அனுப்கர் நகரம் ஆகும். இம்மாவட்டத்தின் குடிநீருக்கு அனூப்கர் கால்வாய் உள்ளது
# அனுப்கர் மாவட்டம்

## அமைவிடம்

அனுப்கர் மாவட்டம் இந்தியா-பாகிஸ்தான் எல்லையில் தார் பாலைவனத்தில் அமைந்துள்ளது.
# அனுப்கர் மாவட்டம்

## மாவட்ட நிர்வாகம்

அனுப்கர் மாவட்டம் 5 வருவாய் வட்ட்ங்களைக் கொண்டது. அவைகள்:
1. ரைசிங் நகர் வட்டம்
1. அனுப்கர் வட்டம்
1. ஸ்ரீ விஜயநகர் வட்டம்
1. கர்சானா வட்டம்
1. ரவ்லா மண்டி வட்டம்
# அனுப்கர் மாவட்டம்

## மக்கள் தொகை பரம்பல்

2011ஆம் கணக்கெடுப்பின்படி, அனுப்கர் மாவட்டத்தி மக்கள் தொகை 698,478. ஆகும். அதில் பட்டியல் சாதியினரும் பட்டியல் பழங்குடியினரும் முறையே 307,944 (44.09%) மற்றும் 3,760 (0.60%) ஆக உள்ளனர்.இம்மாவட்டத்தில் இந்தி மொழியுடன், பஞ்சாபி மொழி, பாக்ரி மொழி, இராஜஸ்தானி மொழிகள் பேசப்படுகிறது. இந்துக்கள் 4,95,118, சீக்கியர்கல் 1,87,856, இசுலாமியர்கள் 13,832 மற்றும் பிறர் 1411 ஆக உள்ளனர்.
இதன் சராசரி எழுத்தறிவு 69.91% மற்றும் பாலின விகிதம் 1000 ஆண்களுக்கு 908 பெண்கள் வீதம் உள்ளனர்.
# அனுப்கர் மாவட்டம்

## போக்குவரத்து

அனுப்கர் தொடருந்து நிலையம் 2 நடைமேடைகளைக் கொண்டது.
# அனுப்கர் மாவட்டம்

## சட்டமன்றத் தொகுதிகள்

- ரைசிங்நகர் சட்டமன்றத் தொகுல்தி
- அனுப்கர் சட்டமன்றத் தொகுதி
# அனுப்கர் மாவட்டம்

## இதனையும் காண்க

- இராஜஸ்தான் மாவட்டப் பட்டியல்
# உரோபர் மக்களவைத் தொகுதி

**உரோபர் மக்களவைத் தொகு**தி (*Ropar Lok Sabha constituency*) அல்லது **உரூபார்** என்பது இந்தியாவில் பஞ்சாப் மாநிலத்தில் உள்ள ஒரு மக்களவை தொகுதியாகும். இது 2008-இல் நீக்கப்பட்டது.
# உரோபர் மக்களவைத் தொகுதி

## நாடாளுமன்ற உறுப்பினர்கள்

| 1967 | பூட்டா சிங் | இந்திய தேசிய காங்கிரசு |  |
| --- | --- | --- | --- |
| 1971 |  |  |  |
| 1977 | பசந்த் சிங் கல்சா | சிரோமணி அகாலி தளம் |  |
| 1980 | பூட்டா சிங் | இந்திய தேசிய காங்கிரசு |  |
| 1985 | சரண்ஜித் சிங் அட்வால் | சிரோமணி அகாலி தளம் |  |
| 1989 | பிமல் கவுர் கல்சா | சிரோமணி அகாலி தளம் (அ) |  |
| 1992 | ஹர்சந்த் சிங் | இந்திய தேசிய காங்கிரசு |  |
| 1996 | பசந்த் சிங் கல்சா | சிரோமணி அகாலி தளம் |  |
| 1997^ | சாத்விந்தர் கவுர் தலிவால் |  |  |
| 1998 | சத்விந்தர் கௌர் தலிவால் |  |  |
| 1999 | சம்சேர் சிங் துல்லோ | இந்திய தேசிய காங்கிரசு |  |
| 2004 | சுக்தேவ் சிங் லிப்ரா | சிரோமணி அகாலி தளம் | } |
^ இடைத்தேர்தல்  
- 2008 முதல் பதேகர் சாகிப் மக்களவைத் தொகுதி
# அனுப்கர் (நகரம்)

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, 25 வார்டுகளும்; 6,187 வீடுகளும் கொண்டஅனுப்கர் நகராட்சியின் மொத்த மக்கள் தொகை 30,877 ஆகும். அதில் 16,343 மற்றும் 14,534 ஆக உள்ளனர். சராசரி எழுத்தறிவு 76.48 %. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 24.18 % மற்றும் 1.66 % ஆக உள்ளனர். இந்துக்கள் 79.88%, சீக்கியர்கள் 17.06%, இசுலாமியர்கள் 2.79 மற்றும் பிறர் 0.23% ஆக உள்ளனர்.
# அனுப்கர் (நகரம்)

## போக்குவரத்து

அனுப்கர் தொடருந்து நிலையம் இரண்டு நடைமேடைகளைக் கொண்டுள்ளது.
# அனுப்கர் (நகரம்)

## இதனையும் காண்க

- இராஜஸ்தான் மாவட்டப் பட்டியல்
# பாசுபோமோனோயெசுத்தர்கள்

**பாசுபோமோனோயெசுத்தர்கள்** (*Phosphomonoester*) என்பவை தங்கள் கட்டமைப்பில் ஓர் எசுத்தர் பிணைப்பையும் ஒரு பாசுபேட்டு குழுவையும் பெற்றுள்ள இரசாயன சேர்மங்களைக் குறிக்கும்.  
உயிரியலில், பாசுபோலிப்பிடு செல்லுலார் சவ்வுகளின் தொகுப்புக்கான கட்டுமானத் தொகுதிகளாக பாசுபோமோனோயெசுத்தர்கள் தேவைப்படுகின்றன. குறிப்பாக நியூரான்களில் இவை காணப்படுகின்றன. இந்த பிணைப்புகளை பிளவுபடுத்தும் நொதிகள் பாசுபோமோனோயெசுத்தரேசுகள் அல்லது பாசுபேட்டேசுகள் என்று அழைக்கப்படுகின்றன.
# காந்தி சாகர் காப்பகம்

**காந்தி சாகர் காப்பகம்** (*Gandhi Sagar Sanctuary*) என்பது இந்தியாவில் மத்தியப் பிரதேசத்தில் உள்ள மண்டோசோர் மற்றும் நீமச் மாவட்டங்களின் வடக்கு எல்லையில் அமைந்துள்ள ஒரு வனவிலங்கு காப்பகமாகும். இது இந்தியாவில் இராசத்தான் மாநிலத்தை ஒட்டியுள்ள 368.62 சதுர கிலோ மீட்டர் பரப்பளவில் பரவியுள்ளது. இது 1974-இல் அறிவிக்கப்பட்டு மேலும் சில பகுதிகள் 1983-இல் சேர்க்கப்பட்டது. சம்பல் ஆறு சரணாலயத்தின் வழியாகச் சென்று இதை இரண்டு பகுதிகளாகப் பிரிக்கிறது. மேற்குப் பகுதி நீமச் மாவட்டத்திலும், கிழக்குப் பகுதி மண்டோசோர் மாவட்டத்திலும் உள்ளன. இது கத்தியார்-கிர் உலர் இலையுதிர் காடுகளின் சுற்றுச்சூழல் பகுதியில் உள்ளது.
# காந்தி சாகர் காப்பகம்

## தாவரங்களும் விலங்கினங்களும்

காந்தி சாகர் காப்பகத்தினை ஆண்டு முழுவதும் பார்வையாளர்கள் காணலாம். காடுகள் வறண்ட, கலப்பு மற்றும் இலையுதிர் காடுகளாக இருப்பதால், காந்தி சாகர் அணை நீரில் மூழ்கியுள்ள தட்டையான புல்வெளிகள், பல்வேறு வகையான வனவிலங்குகளைக் காண ஏராளமான வாய்ப்புகளை வழங்குகிறது. இந்தச் சரணாலயத்தில் காணப்படும் முக்கிய மர இனங்கள் கைர் (*அகேசியா கேட்சு)* சாலாய், கர்தாய், தவ்தா, டெண்டு, புரசு போன்றவை ஆகும்.  
காந்தி சாகர் காப்பகத்தில் வசிக்கும் முக்கிய விலங்கு இனங்கள் மான் ஆகும். இங்கு சின்காரா அல்லது இந்தியச் சிறுமான், நீலான் மற்றும் கடமான் ஆகியவை மிகவும் எளிதில் காணப்படுகின்றன. மேலும் இந்தியச் சிறுத்தை, தென்வெளிச் சாம்பல் குறங்கு, இந்தியச் செந்நாய், மயில், நீர்நாய் மற்றும் சதுப்புநில முதலை ஆகியவையும் உள்ளன.
# காந்தி சாகர் காப்பகம்

## தொல்லியல் மத முக்கியத்துவம் வாய்ந்த இடங்கள்

இக்காப்பகப் பகுதியில் வரலாற்று, தொல்லியல் மற்றும் மத முக்கியத்துவம் வாய்ந்த பல இடங்கள் உள்ளன. இவை சௌரசிகர், சதுர்பஜ்நாத் கோயில், பட்காஜி பாறை ஓவியங்கள், நர்சிங்ஜார், இங்லாஜ்கர் கோட்டை, தட்சகேசுவர் கோவில் போன்றவை ஆகும்.  
- விஷ்ணுக்கு அர்ப்பணிக்கப்பட்ட சதுர்பூஜ்நாத் கோவில் காந்தி சாகர் அணையிலிருந்து சுமார் 8 கி. மீ. தொலைவில் அமைந்துள்ளது.
- இங்லாஜ்கர் அல்லது இங்லாஜ் கோட்டை மத்தியப் பிரதேசத்தின் மண்டோசோர் மாவட்டத்தின் பான்புரா வட்டத்தில் நவாலி கிராமத்திற்கு அருகில் அமைந்துள்ள ஒரு பண்டைய கோட்டை ஆகும்.
- தக்சகேசுவர் கோவில் அல்லது தகாஜி மண்டோசோர் மாவட்டத்தில் உள்ள மத மற்றும் வரலாற்று முக்கியத்துவம் வாய்ந்த இடமாகும்.
- பான்புரா அருங்காட்சியகம்: பான்புராவில் காந்தி சாகர் அணைக்கட்டுப் பகுதியிலிருந்து சுமார் 30 கி. மீ. (18.6 மைல்) தொலைவிலும், வடகிழக்கு திசையில் மண்டோசோரிலிருந்து 78.9 கி. மீ. தொலைவிலும் அமைந்துள்ளது. மண்டோசோரின் பிரபலமான கலைகளைச் சித்தரிக்கும் அருங்காட்சியகம் இதுவாகும்.
- தர்மராஜேஸ்வரர் குடைவரைக் கோயில் மண்டோசோரில் 4-5 ஆம் நூற்றாண்டைச் சேர்ந்த பண்டைய பௌத்த மற்றும் இந்து குகைக் கோவில் தளமாகும்.
# மலேசிய கூட்டரசு சாலை 8

**மலேசிய கூட்டரசு சாலை 8** அல்லது **கோலாலம்பூர் - கோத்தா பாரு நெடுஞ்சாலை** (ஆங்கிலம்: *Malaysia Federal Route 8* அல்லது *Kuala Lumpur–Kota Bharu Highway*; மலாய்: *Laluan Persekutuan Malaysia 8* அல்லது *Jalan Kuala Lumpur–Kota Bharu*) என்பது தீபகற்ப மலேசியாவின் கிழக்குப் பகுதியின் முக்கிய கூட்டரசு சாலையாகும். இதன் நீளம் 402.7-கி.மீ.  
இந்தச் சாலை தெற்கில் உள்ள பெந்தோங் நகரத்தை வடக்கே உள்ள கோத்தா பாரு நகரத்துடன் இணைக்கிறது.  
இந்த நெடுஞ்சாலை இரண்டு பகுதிகளைக் கொண்டுள்ளது; - கோத்தா பாரு – கோலா கிராய் சாலை *(Kota Bharu–Kuala Krai Road);* மற்றும் பெந்தோங் – கோலா லிப்பிஸ் சாலை *(Bentong–Kuala Lipis Road);* முழு நெடுஞ்சாலையும் கட்டி முடிக்க 99 ஆண்டுகள் ஆனது.
# மலேசிய கூட்டரசு சாலை 8

## பொது

மலேசிய கூட்டரசு சாலை 8-இன் கிலோமீட்டர் '0' என்பது பகாங், பெந்தோங் நகரத்தில், கோலாலம்பூர் காராக் விரைவுச்சாலை -இன் *(Exit 810)* பரிமாற்றத்தில் தொடங்குகிறது. மலேசிய கூட்டரசு சாலை 9- உடன் இணைந்து, இந்தச் சாலை தித்திவாங்சா மலைத்தொடரின் கிழக்கு அடிவாரத்தின் வழியாகச் செல்கிறது.  
கோலா லிப்பிஸ் நோக்கிச் செல்லும் இந்தச் சாலை, பின்னர் தகான் மலைத்தொடரின் மேற்கு அடிவாரத்தில் கோலா கிராய் நோக்கிச் செல்கிறது. இறுதியாக, கிளாந்தான் ஆற்றின் கிழக்குக் கரையில் அதன் வடக்கு முனையான கோத்தா பாரு வரை செல்கிறது.
# மலேசிய கூட்டரசு சாலை 8

## பொது

### போக்குவரத்து நெரிசல்

மலேசிய கூட்டரசு சாலை 8, அதன் கடுமையான போக்குவரத்து நெரிசலுக்கு பெயர்பெற்றது. குறிப்பாக, ஈகைத் திருநாள் காலங்களில், கோத்தா பாரு - கோலா கிராய் பிரிவில் மிகையான நெரிசலுக்கு உள்ளாகிறது.  
2014 ஈகைத் திருநாள் காலத்தில் கோலாலம்பூரிலிருந்து கோத்தா பாரு வரையிலான பயண நேரம், 16 மணிநேரத்தை தாண்டியதாகவும் அறியப் படுகிறது.
# மலேசிய கூட்டரசு சாலை 8

## வரலாறு

மலேசிய கூட்டரசு சாலை 8-இன் ஒரு பகுதி 80-மைல் நீளம் கொண்ட கோலா குபு - கோலா லிப்பிஸ் நெடுஞ்சாலையின் ஒரு பகுதியாகும். அந்தப் பழைய நெடுஞ்சாலை பகாங் மாநிலத்தின் தொடக்கக் கால நெடுஞ்சாலையாகும், அந்தச் சாலை 1887-இல் மலேசிய பொதுப்பணித் துறையால் கட்டப்பட்டது.  
பின்னர், 1915-இல் தெரானம் நகர் தொடங்கி பெந்தோங் வரை மேலும் ஒரு பகுதி கட்டப்பட்டது. 1958-இல் மேலும் இரண்டு துணை நெடுஞ்சாலைகள் கட்டப்பட்டன. 1986-ஆம் ஆண்டில் மலேசிய கூட்டரசு சாலை 8 முழுமையாக கட்டி முடிக்கப்பட்டது. இருப்பினும் அவ்வப்போது சீரமைப்புக் கட்டுமானங்கள் நடைபெற்று வருகின்றன.
# கும்பல்கர் வனவிலங்கு காப்பகம்

பார்க்கும்போது கும்பால்கர் வனவிலங்கு சரணாலயத்தின் காட்சி]]
**கும்பல்கர் வனவிலங்கு காப்பகம்** (*Kumbhalgarh Wildlife Sanctuary*) என்பது இந்தியாவில் இராசத்தான் மாநிலத்தில் ராஜ்சமந்து மாவட்டத்தில் அமைந்துள்ள ஒரு வனவிலங்கு சரணாலயம் ஆகும். கும்பல்கர்க் கோட்டையினைச் சுற்றி பரப்பளவில் இந்த வனவிலங்கு காப்பகம் அமைந்துள்ளது. இக்காப்பகம் ஆரவல்லி மலைத் தொடருக்கு அப்பாலும் ராஜ்சமந்து, உதய்பூர், பாலி மாவட்டங்களில் சுமார் வரையிலான உயரப் பகுதியில் அமைந்துள்ளது. இது in elevation. இது காதியர்-கிர் உலர் இலையுதிர் காடுகளின் ஒரு பகுதியாகும்.
# கும்பல்கர் வனவிலங்கு காப்பகம்

## புவியியல்

கும்பல்கர் வனவிலங்கு காப்பகம் கும்பல்கரின் ஈர்க்கக்கூடிய வரலாற்றுக் கோட்டையின் பெயரைப் பெற்றது. வனவிலங்கு காப்பகம் இக்கோட்டையினைச் சுற்றி 224.890 கிமீ2 (87 சது மை) மையப் பகுதியினையும் 385.638 கிமீ2 (149 சது மை) தாங்கல் பகுதியையும் கொண்டுள்ளது. இது ஆரவல்லி மலைத்தொடரின் நான்கு மலை மற்றும் மலைத் தொடர்களை உள்ளடக்கியது. இவை கும்பல்கர் மலைத்தொடர், சத்ரி வீச்சு, தேசூரி மலைத்தொடர் மற்றும் போகடா மலைத்தொடர் ஆகும். இருபத்தி இரண்டு கிராமங்கள் இந்தக் காப்பகத்திற்குள் அமைந்துள்ளன. இக்காப்பக மண் பொதுவாக மெல்லியதாக இருக்கும். பெரும்பாலும் மணல், களிமண் அடிப்படை பாறைகள் முக்கியமாக ஆர்க்கியனிலிருந்து உருமாறிய பாறைகளைக் கொண்டவை. காப்பகத்தின் நிலப்பரப்பில் மலைகள், மலையடிவாரம், சமவெளி எனப் பிரிக்கலாம். சமவெளிப் பகுதிகள் பெரும்பாலும் விவசாய இடமாக ஒருங்கிணைக்கப்பட்டுள்ளன.
# கும்பல்கர் வனவிலங்கு காப்பகம்

## விலங்கினங்கள்

கும்பல்கர் வனவிலங்கு சரணாலயத்தில் இந்திய ஓநாய், இந்தியச் சிறுத்தை, தேன் கரடி, வரிக் கழுதைப் புலி, பொன்னிறக் குள்ளநரி, காட்டுப்பூனை, கடமான், நீலான், நாற்கொம்பு மான், இந்தியச் சிறுமான் மற்றும் இந்தியக் குழிமுயல் ஆகியவை காணப்படுகின்றன. சிறுத்தை சரணாலயத்தில் உச்ச வேட்டையாடும் உயிரினமாக உள்ளது . கும்பால்கரில் உள்ள பறவைகளில் சாம்பல் காட்டுப்பறவைகளும் அடங்கும். நீர்நில வாழ் உயிரினங்களில் பொதுவான தேரை, இந்தியப் புதர்த் தவளையும், எலி பாம்பு, இந்திய நாகப்பாம்பு போன்ற ஊர்வனவையும் அடங்கும். கட்லா, மகசீர் போன்ற மீன் இனங்களும் அல்சியா, பன்வார் மற்றும் டானின் போன்ற முதுகெலும்பற்ற விலங்குகள் காணப்படுகின்றன.
# தீக் மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, தீக் மாவட்டத்தின் மக்கள் தொகை 10,72,755. அதில் ஆண்கள் மற்றும் பெண்கள் ஆக உள்ளனர். பாலின விகிதம் 1000 ஆண்களுக்கு 894 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 1,63,199 (15.21%) மற்றும் 10,669 (0.99%) ஆக உள்ளனர்.இந்துக்கள் 66.02%, முஸ்லீம்கள் 31.90%, சீக்கியர்கள் 1.65% மற்றும் பிறர் 0.43% ஆக உள்ளனர்.இந்தி 52.86%, பிரஜ் மொழி 31.65%, இராஜஸ்தானி மொழி 11.87%, உருது 1.62% பஞ்சாபி மொழி 1.55% மற்றும் பிற மொழிகள் 0.45% பேசுகின்றனர்.
# தீக் மாவட்டம்

## இதனையும் காண்க

- இராஜஸ்தான் மாவட்டப் பட்டியல்
# கங்காபூர் மாவட்டம்

**கங்காபூர் சிட்டி மாவட்டம்** (*Gangapur district*)இந்தியாவின் இராஜஸ்தான் மாநிலத்தின் கரௌலி மாவட்டம்
& சவாய் மாதோபூர் மாவட்டப் பகுதிகளைக் கொண்டு 7 ஆகஸ்டு 2023 அன்று நிறுவப்பட்ட புதிய மாவட்டம் ஆகும்.இதன் தலைமையிட நகரம் கங்காபூர் நகரம் ஆகும். இது பரத்பூர் வருவாய் கோட்டத்தில் உள்ளது.
# கங்காபூர் மாவட்டம்

## மாவட்ட நிர்வாகம்

கங்காபூர் சிட்டி மாவட்டம் 7 வருவாய் வட்டங்களாகப் பிரிக்கப்பட்டுள்ளது.
1. கங்காபூர் சிட்டி தாலுகா
1. தாலாவாடா தாலுகா
1. வஜ்ஜீர்பூர் தாலுகா
1. பாமன்வாஸ் தாலுகா
1. தோடாபீம் தாலுகா
1. நாடோடி தாலுகா
# கங்காபூர் மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, இம்மாவட்டததின் மக்கள் தொகை 9,20,340 ஆகும். பாலின விகிதம் 1000 ஆண்களுக்கு 875 பெண்கள் வீதம் உள்ளனர். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 1,92,321 (20.90%) மற்றும் 2,26,406 (24.60%) ஆக உள்ளனர்.இந்துக்கள் 91.17%, இசுலாமியர் 8.36% மற்றும் பிறர் 00.47% ஆக உள்ளனர்.இந்தி மொழி & இராஜஸ்தானி மொழியை 97.67%, உருது மொழியை 1.61% மற்றும் பிற மொழிகளை 0.72% பேசுகின்றனர்.
# கங்காபூர் மாவட்டம்

## இதனையும் காண்க

- கங்காபூர் நகரம்
- இராஜஸ்தான் மாவட்டப் பட்டியல்
# தோப்ச்சஞ்சி வனவிலங்கு காப்பகம்

**தோப்ச்சஞ்சி வனவிலங்கு காப்பகம்** (*Topchanchi Wildlife Sanctuary*) என்பது சார்க்கண்டின் தோப்ச்சஞ்சி நகருக்கு அருகில் அமைந்துள்ள 8.75 கி. மீ. பாதுகாக்கப்பட்ட பகுதி. இந்தச் சரணாலயம் தேசிய நெடுஞ்சாலை 2<nowiki/>க்கு அருகில் அமைந்துள்ளது. இக்காப்பகத்தில் உள்ள நிலம் முக்கியமாக உலர்ந்த கலப்பு இலையுதிர் காடுகளுடன் வறண்ட தீபகற்ப சால் காடுகளைக் கொண்டுள்ளது.
# தோப்ச்சஞ்சி வனவிலங்கு காப்பகம்

## தாவரங்களும் விலங்குகளும்

வறண்ட தீபகற்ப சால் காடுகள் முக்கியமாகச் சால் மரங்களால் ஆனவை. இருப்பினும் மூங்கில் மற்றும் புல் போன்ற பிற தாவரங்கள் காடற்ற சமவெளிகளில் உள்ளன. இந்தச் சரணாலயத்தில் காணப்படும் பாலூட்டிகளில் சிறுத்தை, காட்டுப்பூனை, கேளையாடு, காட்டுப்பன்றி ஆகியவை அடங்கும்.  
தோப்சஞ்சி ஏரி இப்பகுதியின் பன்முகத்தன்மையை அதிகரிக்கிறது, மேலும் புலம்பெயர்ந்த பறவைகள் குளிர்காலத்தில் நிறுத்தப்படுகின்றன.
# பெங்களூர் நகர மண்டபம்

**பெங்களூர் நகர மண்டபம்** (*Bangalore Town Hall*) அல்லது **சர் கே. பி. புட்டண்ணா செட்டி நகர மண்டபம்** என்பது இந்தியாவின், கருநாடகத்தின், பெங்களூரில் உள்ள ஒரு பாரம்பரிய நகர மண்டபம் ஆகும். இதற்கு பெங்களூர் நகர நகராட்சித் தலைவரும், வள்ளளுமான சர் கே. பி. புட்டண்ண செட்டியின் பெயர் இடப்பட்டது.
# பெங்களூர் நகர மண்டபம்

## வரலாறு

சர் மிர்சா இஸ்மாயிலால் வடிவமைக்கப்பட்ட இக்கட்டடமானது யுவராஜா காந்தீரவ நரசிம்மராச உடையாரால் திறந்து வைக்கப்பட்டது. இக்கட்டடத்திற்கான அடிக்கலை 6 மார்ச் 1933 அன்றுை மகாராஜா கிருட்டிணராச உடையார் நாட்டினார். கட்டிடப் பணிகள் 11 செப்டம்பர் 1935 இல் நிறைவடைந்தது.  
இரண்டு பக்கங்களிலும் ஒரே மாதிரியாக தசுக்கன் ஒழுங்கு தூண்களால் தங்கப்பட்டிருக்கும் நுழைவாயிலில், மண்டபத்திற்கு செல்லும் படிகளினுடன் இந்த அமைப்பு கொண்டுள்ளது.  
முறையற்ற கேட்பொலியியல் சிக்கல் காரணமாக, 1976 ஆம் ஆண்டில் ரூ .1, 000, 000 மதிப்பிலான சீரமைப்பு பணிகளுக்கு முன்மொழியப்பட்டது. அந்தப் புனரமைப்பு பணிகள் தாமதமானதால் 1990 மார்ச் வரை, கட்டடம் மூடப்பட்டிருந்தது. அப்போது ரூ. 6.5 மில்லியன் (தோராயமாக 371,400 அமெரிக்க டாலர்) செலவு செய்யபட்டது.  
இக்கட்டடமானது இரண்டு தளங்களைக் கொண்டுள்ளது. மொத்தக் கொள்ளளவு 1,038 இருக்கைகளாகும். புதுப்பிதலைத் தொடர்ந்து இருக்கை எண்ணிக்கை 810 ஆக குறைக்கப்பட்டது.
# கோடர்மா காட்டுயிர் காப்பகம்

**கோடர்மா காட்டுயிர் காப்பகம்** (*Koderma Wildlife Sanctuary*) இந்தியாவின் சார்க்கண்டு மாநிலத்தில் உள்ள கோடர்மா மாவட்டத்தின் கோடர்மா துணைப்பிரிவில் கோடர்மா (சமூக மேம்பாட்டுத் தொகுதி) வடக்குப் பகுதியில் அமைந்துள்ளது.
# கோடர்மா காட்டுயிர் காப்பகம்

## புவியியல்

### அமைவிடம்

கோடர்மா வனவிலங்கு சரணாலயம் 24°32′29′′N 85°34′34′′E/24.541328 °N 85.576184 °E எனும் ஆள்கூற்றில் அமைந்துள்ளது. பீகாரின் கயா மாவட்டத்தில் உள்ள கௌதம் புத்தா வனவிலங்கு காப்பகத்திற்கு அருகில் உள்ளது. இது 150.62 சதுர கிலோமீட்டர் சதுர மைல் பரப்பளவில் பரவியுள்ளது.  
<small>குறிப்பு: அருகிலுள்ள வரைபடத்தில் மாவட்டத்தில் உள்ள சில குறிப்பிடத்தக்க இடங்களைக் காணலாம். வரைபடத்தில் குறிக்கப்பட்டுள்ள அனைத்து இடங்களும் பெரிய முழுத் திரை வரைபடத்தில் இணைக்கப்பட்டுள்ளன.</small>
# கோடர்மா காட்டுயிர் காப்பகம்

## சரணாலயம்

கோடர்மா வனப் பிரிவில் 15062.77 ஹெக்டேர் பகுதி பாதுகாக்கப்பட்ட காடுகளாக உள்ளது. கோடர்மா மாவட்டத்தின் பாதுகாக்கப்பட்ட வனப்பகுதி வனவிலங்கு சரணாலயமாக அறிவிக்கப்பட்டு, வனவிலங்கு பிரிவின் நிர்வாக கட்டுப்பாட்டின் கீழ் உள்ளது. காடுகளில் உள்ள முக்கிய மரங்கள், சால், பிஜா, கமார், கைர், பலாஷ், சலாய், செமல், பைர், அர்ஜுன், கரம், சிரிசு, காஜ், கேண்ட், மகலான், மகுவா, கரஞ்ச், ரட்டி போன்றவை.  
கோடர்மா வனவிலங்கு சரணாலயம் வறண்ட இலையுதிர் காடுகளின் மலைத்தொடர்களைக் கொண்டுள்ளது. இம்மலைத் தொடர் ஏராளமான சிற்றோடைகளைக் கொண்டுள்ளது. இங்குப் புலி, சிறுத்தை, கரடி, கடமான், கேளையாடு, நீலான், காட்டுப்பன்றி, மாபெரும் அணில், நரி, கழுதைப்புலி, மந்தி, முள்ளம்பன்றி போன்ற வனவிலங்குகளும் பல்வேறு பறவைகளும் ஊர்வன சிற்றினங்களும் உள்ளன.  
மேகதாரி வனத்தில் ஓர் ஓய்வு இல்லம் உள்ளது. உணவு மற்றும் தங்குமிடத்திற்கான பல்வேறு அரசு மற்றும் தனியார் வசதிகள் கோடர்மா பகுதியில் உள்ளன.  
விலங்குகளைப் பார்ப்பது தற்செயலானது மற்றும் கோடர்மா வனவிலங்கு சரணாலயம் ஒரு விலங்கியல் பூங்கா அல்ல. இது ஒரு பொழுது போக்கு இடமாகும். மது அருந்துதல் மற்றும் பொழுதுபோக்கு என்ற பெயரில் மகிழ்ச்சியாக இருப்பது ஆகியவை தடைசெய்யப்பட்டுள்ளது.
# கௌதம புத்தா வனவிலங்கு காப்பகம்

**கௌதம புத்தா காட்டுவிலங்கு காப்பகம்** (*Gautam Budha Wildlife Sanctuary*-கௌதம புத்தர் என்றும் உச்சரிக்கப்படுகிறது) என்பது பீகார் மாநிலத்தின் கயா மாவட்டத்திலும், கிழக்கு-மத்திய இந்தியா சார்க்கண்டு மாநிலத்தின் கோடர்மா மாவட்டத்திலும் அமைந்துள்ள ஒரு வனவிலங்குக் காப்பகம் ஆகும்.  
இந்தக் காப்பகம் 1976ஆம் ஆண்டில் நிறுவப்பட்டது. இது 259 சதுர கிலோமீட்டர் பரப்பளவைக் கொண்டுள்ளது. வனவிலங்கு புகலிடமாக மாறுவதற்கு முன்பு, இப்பகுதி ஒரு தனியார் வேட்டை காப்பகமாக இருந்தது.  
கீழ் கங்கை சமவெளியின் ஈரமான இலையுதிர் காடுகள் மற்றும் சோட்டா நாக்பூர் உலர்ந்த இலையுதிர்கால காடுகளின் சுற்றுச்சூழல் பகுதிகளை இந்த காப்பகம் உள்ளடக்கியது. தாவர சமூகங்களில் வறண்ட மற்றும் ஈரமான சால் (*சோரியா ரோபசுடா*) காடுகள், பள்ளத்தாக்கு முள் காடு மற்றும் வெப்பமண்டல வறண்ட ஆற்றுக் காடுகள் அடங்கும்.  
புலி, சிறுத்தை, ஓநாய், தேன் கரடி, புள்ளிமான், இந்தியச் சிறுமான் மற்றும் பல வகையான பறவைகள் இங்குக் காணப்படும் விலங்கினங்களில் அடங்கும்.  
சரணாலயத்தில் ஓர் ஓய்வு இல்லம் உள்ளது. இந்த காப்பகம் கயா நகருக்குத் தென்கிழக்கே 65 கி. மீ. தொலைவில் உள்ளது. இங்கு ஒரு தொடருந்து நிலையமும் வானூர்தி நிலையமும் உள்ளது.
# உலுத்விகைட்டு

**உலுத்விகைட்டு** (*Ludwigite*) என்பது Mg<sub>2</sub>FeBO<sub>5</sub> என்ற மூலக்கூற்று வாய்ப்பாடு கொண்ட ஒரு கனிமச் சேர்மமாகும். மக்னீசியம்-இரும்பு போரேட்டு கனிமம் என்று இது வகைப்படுத்தப்படுகிறது.  
பன்னாட்டு கனிமவியலாளர் சங்கம் உலுத்விகைட்டு கனிமத்தை Ldw என்ற குறியீட்டால் அடையாளப்படுத்துகிறது.  
உலுத்விகைட்டு பொதுவாக மெக்னீசியன் இரும்பு கலந்த கரடுமுரடான் உருமாறிய பாறைகளிலும் பிற உயர் வெப்பநிலை தொடர்புள்ள உருமாற்ற படிவுகளிலும் காணப்படுகிறது. மேக்னடைட்டு, பார்சுடரைட்டு, கிளினோகூமைட்டு மற்றும் போரேட்டுகளான வான்செனைட்டு மற்றும் சைபெலைட்டு கனிமங்களுடன் இணைந்து காணப்படுகிறது.
# பெண்டாசோலேட்டு

**பெண்டாசோலேட்டு** (*Pentazolate*) என்பது பெண்டசோல் சேர்மத்தின் எதிர்மின் அயனியான வளைய -N<sub>5</sub><sup>−</sup> அயனியை கொண்டிருக்கும் சேர்மமாகும். 2017 ஆம் ஆண்டில் ஆராய்ச்சியாளர்கள் முதல் உப்பைத் (N<sub>5</sub>)<sub>6</sub>(H<sub>3</sub>O)<sub>3</sub>(NH<sub>4</sub>)<sub>4</sub>Cl தயாரித்தனர். இவ்வுப்பு பெண்டாசோலேட்டு எதிர்மின் அயனியுடன் பதிலீடு செய்யப்பட்ட பீனைல்பெண்டசோல், மெட்டா-குளோரோபெராக்சிபென்சாயிக் அமிலம், இரும்பு(II) கிளைசினேட்டு ஆகிய பதிலீடுகளைக் கொண்டிருந்தது. உலோகம் மற்றும் உலோகம் அல்லாத பெண்டாசோலேட்டுகளின் தொடர் பின்னர் அவற்றின் வேலைக்கேற்ப தயாரிக்கப்பட்டது.
# பெண்டாசோலேட்டு

## பெண்டாசோலேட்டுகளின் பட்டியல்

| LiN<sub>5</sub> | வெண்மை | 133 |  |
| --- | --- | --- | --- |
| LiN<sub>5</sub>·3H<sub>2</sub>O | நிறமற்றது | 139 |  |
| [Mg(N<sub>5</sub>)<sub>2</sub>(H<sub>2</sub>O)<sub>6</sub>]·4H<sub>2</sub>O | நிறமற்றது | 103.5 |  |
| [Mn(N<sub>5</sub>)<sub>2</sub>(H<sub>2</sub>O)<sub>4</sub>]·4H<sub>2</sub>O | நிறமற்றது | 104.1 |  |
| [Pb(OH)]<sub>4</sub>(N<sub>5</sub>)<sub>4</sub> | நிறமற்றது | 80 |  |
| [N(CH<sub>3</sub>)<sub>4</sub>]N<sub>5</sub> | வெண்மை | 80.8 |  |
| (NH<sub>3</sub>OH)N<sub>5</sub> | வெண்மை | 104.3 | } |
# லாவலோங் வனவிலங்கு காப்பகம்

**லாவலோங் வனவிலங்கு காப்பகம்** (*Lawalong Wildlife Sanctuary*) இந்தியாவின் சார்க்கண்டு மாநிலத்தில் உள்ள சத்ரா மாவட்டத்தின் சத்ரா துணைப்பிரிவில் உள்ள லாவலோங் சிடி தொகுதியில் அமைந்துள்ளது.
# லாவலோங் வனவிலங்கு காப்பகம்

## வரலாறு

லாவலோங் வனவிலங்கு காப்பகம் முன்பு இராம்கர் ராஜா மற்றும் அப்பகுதியில் உள்ள பிற நில உரிமையாளர்களின் கட்டுப்பாட்டில் இருந்தது. 1924இல் அரசின் கட்டுப்பாட்டில் வந்தது. 1947இல் இது ஒரு தனியார் பாதுகாக்கப்பட்ட காடாக மாறியது. 1953இல் பீகார் அரசிடம் இந்த உரிமை ஒப்படைக்கப்பட்டது. முந்தைய நாட்களில், இந்தக் காடுகளில் அதிக எண்ணிக்கையிலான வனவிலங்குகள் இருந்ததால் நாடு முழுவதிலுமிருந்து வேட்டைக்காரர்கள் ஈர்க்கப்பட்டனர். இந்தப் பகுதியின் உரிமையாளர்களில் ஒருவரான குண்டா தோட்டத்தில் அவ்வப்போது "சிகர்" எனும் வேட்டை நிகழ்ச்சியினைப் பெரிய அளவில் ஏற்பாடு செய்து வந்தார். இதைத் தொடர்ந்து, வனவிலங்கு பாதுகாப்புச் சட்டம் 1972-ன் கீழ் வேட்டையாடுவது முற்றிலும் தடை செய்யப்பட்டது. காப்பகப் பகுதியில் 64 கிராமங்கள் உள்ளன. மேலும் இந்தக் கிராமங்களின் மக்களுக்குச் சில உரிமைகள் மற்றும் சலுகைகள் கொடுக்கப்பட்டன. கால்நடைகளை மேய்த்தல், விறகு சேகரித்தல் இந்த உரிமைகளில் அடங்கும்.
# லாவலோங் வனவிலங்கு காப்பகம்

## புவியியல்

### இடம்

லாவலோங் வனவிலங்கு காப்பகம் 24°09′38′′N 84°39′27′′E/24.160652 °N 84.657478 °E எனும் ஆள்கூற்றில் அமைந்துள்ளது. இது 207 சதுர கிலோமீட்டர் (80 சதுர மைல்) பரப்பளவில் பரவியுள்ளது. இந்தக் காப்பகத்தின் தெற்கில் அமானத் ஆற்றாலும், மேற்கில் சாக்கோ ஆற்றாலும் வடகிழக்கில் லிலாஜன் ஆற்றாலும் சூழப்பட்டுள்ளது.  
சத்ராவிற்கு சுமார் 35 கி. மீ. தொலைவில் லாவலோங் வனவிலங்கு காப்பகம் உள்ளது. கயா-ராஞ்சி மாநில நெடுஞ்சாலை லாவலோங் சரணாலயத்திற்குக் கிழக்குப் பகுதி அருகில் செல்கிறது. கயா-ராஞ்சி மாநில நெடுஞ்சாலையை இணைக்கும் ஒரு சாலை உள்ளது. இது லாவலோங் கிராம் வழியாகச் சரணாலயப் பகுதி வழியாகச் செல்கிறது. அசாரிபாக்-சிமாரியா-பாக்ரா மோர் பி. டபிள்யூ. டி. சாலை லாவலோங்கிற்குச் செல்கிறது, இங்கு லாவலோங் வனவிலங்கு சரணாலயத்தின் முகாம் அலுவலகம் அமைந்துள்ளது. லாவலோங் மற்றும் குந்தாவுக்கான பேருந்துகள் இந்தச் சாலைகளில் வழியே இயங்குகின்றன. இவை லுதிடி, பாக்ரா மோர் போன்ற முக்கிய இடங்களில் நிறுத்தப்படுகின்றன.  
<small>குறிப்பு: மேலுள்ள வரைபடம் மாவட்டத்தில் உள்ள சில குறிப்பிடத்தக்க இடங்களைக் காண்பிக்கின்றது. வரைபடத்தில் குறிக்கப்பட்டுள்ள அனைத்து இடங்களும் பெரிய முழு திரை வரைபடத்தில் இணைக்கப்பட்டுள்ளன.</small>
# லாவலோங் வனவிலங்கு காப்பகம்

## காடுகள்

காப்பகத்தில் உள்ள காடுகள் வடக்கு வெப்பமண்டல உலர் இலையுதிர் காடுகள் என வகைப்படுத்தப்பட்டுள்ளன. இக்காடுகள் இயற்கையில் பல்வேறு வகைகளைச் சேர்ந்தவை. விதானம் நல்ல உயரம் மற்றும் விட்டம் கொண்ட மரங்களுடன் மிதமான அளவில் நெருக்கமாக உள்ளது. சரணாலயம் முழுவதும் 'சால்' மரம் காணப்படுகிறது.
# லாவலோங் வனவிலங்கு காப்பகம்

## வனவிலங்குகள்

காப்பகத்தில் உள்ள முக்கிய பாலூட்டி இனங்கள் செம்முக மந்தி, பொதுவான மந்தி, இந்திய யானை, கடமான், சிறுத்தை, புள்ளி மான், கேளையாடு, தேன் கரடி, காட்டுப் பூனை, பொதுவான கீரி, செந்நாய் முதலியன்.  
பறவைகள்: பொதுவான கோழி, காடை, இருவாய்ச்சி, பிணந்தின்னிக் கழுகு.
# லாவலோங் வனவிலங்கு காப்பகம்

## தங்கல்

லாவலோங்கில் ஒரு வன ஓய்வு இல்லம் உள்ளது. இது வன நிர்வாகிகள்/ஊழியர்கள் மற்றும் சுற்றுலாப் பயணிகளால் பயன்படுத்தப்படுகிறது.
# தீர்த்தன் வனவிலங்கு காப்பகம்

**தீர்த்தன் வனவிலங்கு காப்பகம்** (*Tirthan Wildlife Sanctuary*) இந்தியாவில் இமாச்சலப் பிரதேசத்தில் அமைந்துள்ளது. இது தீர்த்தன் ஆற்றின் கரையில் அமைந்துள்ளது. இந்த காப்பகத்தில் அடர்ந்த காடுகளும் இக்காடுகளில் பல்வேறு வகையான விலங்கினங்கள் உள்ளன. நிர்வாக செயல்திறன் மதிப்பீட்டின் படி தீர்த்தன் வனவிலங்கு காப்பகம் இந்தியாவின் சிறந்த நிர்வகிக்கப்பட்ட பாதுகாக்கப்பட்ட பகுதியாகத் தரவரிசைப்படுத்தப்பட்டுள்ளது.
# தீர்த்தன் வனவிலங்கு காப்பகம்

## அமைவிடம்

தீர்த்தன் வனவிலங்கு காப்பகம் இமாச்சலப் பிரதேசத்தின் குலு மாவட்டத்தில் அமைந்துள்ளது. இது 6,112 எக்டேர் (15,100 ஏக்கர்) பரப்பளவைக் கொண்டுள்ளது. இந்தக் காப்பகம் பெரும் இமயமலை தேசியப் பூங்காவுடனும் இணைக்கப்பட்டுள்ளது. இது 2,100 மீட்டர் முதல் 4,900 மீட்டர் உயரத்தில் அமைந்துள்ளது. சிம்லா மற்றும் சண்டிகரிலிருந்து குல்லுவுக்கு நேரடிப் பேருந்துகள் மற்றும் வாடையுந்துகள் மூலம் தீர்த்தன் வனவிலங்கு சரணாலயத்தை அடையலாம்.
# தீர்த்தன் வனவிலங்கு காப்பகம்

## தாவரங்களும் விலங்குகளும்

இந்தக் காப்பகம் உயரமான இடத்தில் அமைந்துள்ளது. பான் ஓக் காடு, கார்சு ஓக் காடு மற்றும் ஊசியிலைக் காடு போன்ற பல்வேறு வனப்பகுதிகளை இது கொண்டுள்ளது. பனிச்சிறுத்தை, கத்தூரி மான், குரைக்கும் மான், ஆசியப் பழுப்புக் கரடி மற்றும் காஷ்மீர் பறக்கும் அணில் போன்ற பிற முக்கியமான வனவிலங்குகளும் இங்கு உள்ளன. தீர்த்தன் வனவிலங்கு காப்பகம் இமயமலை வரையாடு பாதுகாப்பிற்கான சிறப்பிடமாகும்.
# பந்த்லி வனவிலங்கு காப்பகம்

**பந்த்லி வனவிலங்கு காப்பகம்** (*Bandli Wildlife Sanctuary*) என்பது இந்தியா இமாச்சலப் பிரதேசத்தின் மண்டி மாவட்டத்தில் உள்ள ஒரு இயற்கை சரணாலயமாகும். இது சுந்தர் நகரத்திலிருந்து சுமார் ஏழு கிலோமீட்டர் தொலைவில் அமைந்துள்ளது. இந்தச் சரணாலயம் செரி காட் நீரோடையின் கிழக்கு மற்றும் தெற்குப் பக்கங்களில் நீண்டுள்ளது. "காட்" என்பது சரணாலயத்தின் தாவரங்கள் மற்றும் வனவிலங்குகளுக்கு அத்தியாவசிய நீர் ஆதாரங்களை வழங்கும் ஒரு நீரோடையைக் குறிக்கும் இமாச்சல மொழிச் சொல் ஆகும்.  
இப்பகுதியில் செங்குத்தான சரிவுகள், புல்வெளிகள் மற்றும் பல்வேறு நீர்நிலைகள் உள்ளன. பந்த்லி வனவிலங்கு காப்பகம் பல்வேறு வகையான தாவர மற்றும் விலங்கு இனங்களின் வாழ்விடமாகும்.
# பந்த்லி வனவிலங்கு காப்பகம்

## விலங்கினங்கள்

வனவிலங்கு சரணாலயத்திற்குள் எழுபது வெவ்வேறு பறவை இனங்கள் ஆவணப்படுத்தப்பட்டுள்ளன. குறிப்பிடத்தக்க வகையில், இந்தச் சரணாலயம் சீர் பகட்டுவண்ணக் கோழி (*கேட்ரியசு வாலிச்சி*) இனத்தை உலகளவில் பாதிக்கப்படக்கூடிய இனமாக வகைப்படுத்தியுள்ளது. மேற்கு இமயமலை தடைசெய்யப்பட்ட வரம்பில் உள்ள இனமாக வகைப்படுத்தி உள்ளது. இந்தச் சரணாலயம் கலிஜ் தேனீ (*லோபுரா லுகோமெலனோசு*) இந்திய மயில் (*பாவோ கிறிச்சுடடசு*) மற்றும் சிவப்பு காட்டுக் கோழி (*கல்லசு கல்லசு*) ஆகியவற்றின் பறவைகளின் ஆதார இடமாகவும் உள்ளது. இந்தச் சரணாலயத்தில் உள்ள பிற பறவை இனங்களில் இமயமலை சிட்டு, நீளவால் கீச்சான், நீலக்கழுத்துப் பச்சைக்குருவி, செவ்வலகு நீல மாக்பி ஆகியவை அடங்கும்.  
பறவைகளின் பன்முகத்தன்மைக்குக் கூடுதலாக, இந்தச் சரணாலயம் பனிச் சிறுத்தை, கோரல், கேளையாடு, அனுமான் மந்தி, வங்காள நரி மற்றும் ஆசியக் கருப்பு கரடி உள்ளிட்ட பல்வேறு பாலூட்டிகளின் வாழ்விடமாகவும் செயல்படுகிறது.  
ஒட்டுமொத்த சுற்றுச்சூழல் தாக்க மதிப்பீட்டின் சத்லஜ் வடிநிலம் மற்றும் அதன் துணை நதிகளில் உள்ள பத்து பகுதிகளில் பந்த்லி வனவிலங்கு சரணாலயம் ஒன்றாகும். இங்கு மீன்களைப் பாதுகாப்பதற்காக "நீர்த் திட்டம் இல்லா மண்டலமாக" பாதுகாக்கப்படுவதற்கு தகுதியானது.
# பந்த்லி வனவிலங்கு காப்பகம்

## கவலைகள்

2010ஆம் ஆண்டில், சுந்தர் நகரில் உள்ள சிமெண்ட் ஆலைக்கு வழங்கப்பட்ட சுற்றுச்சூழல் அனுமதியை இமாச்சலப் பிரதேச உயர் நீதிமன்றம் இரத்து செய்தது. இருப்பினும், ஆகத்து 2014-இல் நடைபெற்ற தேசிய வனவிலங்கு வாரியத்தின் நிலைக்குழுக் கூட்டத்தின் போது, இமாச்சலப் பிரதேசத்தின் பாகாவில் ஒரு சிமென்ட் ஆலையை விரிவுபடுத்துவதற்கான முன்மொழிவு முன்வைக்கப்பட்டது. முன்மொழியப்பட்ட தளம் மஜதால் சரணாலயத்தின் எல்லையிலிருந்து 5.6 கி.மீ. தொலைவிலும், பந்த்லி சரணாலயத்திலிருந்து 9.9 கிமீ தொலைவிலுமானதாக இருந்தது. திட்டச் செலவினங்களில் 2% குறைப்பு முயற்சிகள் மற்றும் பாதுகாக்கப்பட்ட பகுதிக்குள் உள்ள வனவிலங்குகளின் பாதுகாப்பு மற்றும் மேற்பார்வை ஆகியவற்றிற்காக ஒதுக்கப்பட வேண்டும் என்ற நிபந்தனை முன்மொழிவுக்கு நிலைக்குழு ஒப்புதல் அளித்தது.  
பந்த்லி வனவிலங்கு சரணாலயத்திலும் அதைச் சுற்றியுள்ள சூழலிலும் தலையிடுவதைத் தவிர, இப்பகுதிகள் வேட்டையாடுதல், குறிப்பாகக் குளிர்காலத்தில், சிறுத்தை தாக்குதல்களிலிருந்தும் சவால்களை எதிர்கொள்கின்றன. சுந்தர் நகர் மற்றும் மண்டி ஆகிய அண்டை பகுதிகளில் சிறுத்தை தாக்குதல்கள் நடந்ததாகவும், அருகிலுள்ள முற்றங்கள் மற்றும் கல்லூரிகளில் சிறுத்தைகள் காணப்பட்டதாகவும் தகவல்கள் வந்துள்ளன.
# மர்வாவும் அல் மஜ்னுன் அல் பரான்சியும்

***மர்வா வா அல்-மஜ்னுன் அல்-பரான்சி*** என்பது மத்திய கிழக்கைச் சேர்ந்த ஒரு செவ்வியல் காதல் கதையாகும். நடு ஆசியாவைச் சேர்ந்த சம்சு அல் பரான்சி என்று பெயரிடப்பட்ட ஓர் இளைஞனின் கதையை இது அடிப்படையாகக் கொண்டதாகும். இவன் 14ஆம் நூற்றாண்டின் போது பிறந்தான். அந்நேரத்தில் இக்கதையின் பல அரேபிய மொழித் தழுவல்கள் இருந்தன.
# மர்வாவும் அல் மஜ்னுன் அல் பரான்சியும்

## கதை

சம்சு அல் பரான்சி (அல்லது அல்-பரான்சவி) இப்னு பட்டுடா இப்னு ருமி என்பவர் ஒரு கவிஞர், மாலுமி, நாடு காண் பயணி, மொழிபெயர்ப்பாளர், எழுத்தாளர் மற்றும் மொழியியலாளர் ஆவார். இவர் மே 2, 1373 அன்று பிறந்தார். இவரது இறந்த ஆண்டு சரியாகத் தெரியவில்லை. அநேகமாக 1458 அல்லது 1467 என்று குறிப்பிடப்படுகிறது. பிரபல நாடுகாண் பயணியான இப்னு பதூதாவின் மகன்களில் ஒருவராக இவர் அநேகமாக இருந்திருக்கலாம் என்று கருதப்படுகிறது. இவர் தனது கவிதை மற்றும் துணிச்சலான வாழ்க்கை முறைக்காகப் பிரபலமானவர். இவர் அநேகமாக ஆப்கானித்தானில் பிறந்தார் என்று கருதப்படுகிறது. ஆனால், எசுப்பானியாவின் அந்தலூசியாவில் வாழ்ந்தார். இப்னு றுஷ்து போன்றோரின் பாரம்பரியத்தில் பிரபலமான அரேபிய தத்துவவாதிகளின் ஒரு சீடராக இருந்தார். மொரோக்கோ, எகிப்து மற்றும் ஆப்பிரிக்காவின் பகுதிகளில் இருந்தார். இவர் வெனிசுக்குப் பயணம் மேற்கொண்டார். அங்கு பிரெஞ்சுக் கவிஞர் கிறித்தின் தி பிசானுடன் நட்பு கொண்டார். *அல்-பரான்சி* ("பிரெஞ்சுக்காரன்") என்று அறியப்பட்டார்.  
இவர் தன்னுடைய பயணங்களைத் தொடர்ந்தார். எசுப்பானியாவுக்குத் திரும்பி வரும் தனது பயணத்தின் போது கெய்ரோவில் மர்வா பிந்த் அகமது என்ற பெண்ணுடன் காதலில் விழுந்தார். இவர்கள் இருவரும் ஐரோப்பாவிற்குத் தப்பித்துச் சென்றனர். அவர் மீதான தன் காதல் குறித்து இவர் பாடல்கள் எழுதினார். இவர்கள் ஐரோப்பாவிற்குத் திரும்பிய போது அப்பெண்ணைத் திருமணம் செய்ய தன் விருப்பத்தைத் தெரிவித்தார். ஆனால், கலீபாவால் ஆப்பிரிக்காவுக்கு அனுப்பப்பட்டார். தனது பணியை முடித்ததற்குப் பிறகு திரும்பி வரலாம் என்று இவருக்கு உறுதி கொடுக்கப்பட்டது. அப்பெண் இவருக்கு மன்சூர் அல் அல்லாச்சால் எழுதப்பட்ட ஒரு பாடலுடன் கூடிய ஒரு வெள்ளிப் பதக்கத்தைக் கொடுத்தார். அப்பெண் இவரது பெயர் செதுக்கப்பட்ட ஒரு மரச் சட்டத்தையும் கூட கொடுத்தார். இவர் எங்கு சென்றாலும் இந்த மரச்சட்டம் இல்லாமல் சென்றதே இல்லை. 1937ஆம் ஆண்டு இவரது சமாதியில் இந்தப் பதக்கமும், மரச்சட்டமும் கிடைக்கப் பெற்றன. இவை ஆப்கானிஸ்தானின் தேசிய அருங்காட்சியகத்தில் வைக்கப்பட்டன. ஆனால், 2002ஆம் ஆண்டு ஆப்கானித்தான் போரின் போது திருடப்பட்டன.  
இவர் பாலைவனத்தில் இருந்த போது இரக்கமற்ற சகாவா போர் வீரர்களின் ஒரு பழங்குடி இனத்தால் இவர் கைதியாகப் பிடிக்கப்பட்டார். இடைப்பட்ட நேரத்தில் மர்வா மற்றொரு மனிதனுக்கு அறிமுகப்படுத்தப்பட்டார். அரேபியப் பாரம்பரியங்களின் படி அவன் பரான்சியை விட அப்பெண்ணுக்கு மிகவும் தகுந்தவனாக இருந்தான்.  
அரேபியப் பண்பாட்டில் இவ்வகையான காதலானது "கன்னிக் காதல்" (அரபு மொழி: حب عذري) என்று அழைக்கப்படுகிறது. ஏனெனில், இவ்வகைக் காதலில் காதலர்கள் என்றுமே திருமணம் செய்து கொள்வதில்லை அல்லது இணைவதில்லை. மற்ற பிரபலமான கன்னிக் காதல் கதைகளாக கய்சு மற்றும் லுப்னா, குதைர் மற்றும் அசா, லைலாவும் மஜ்னுனும் மற்றும் அந்தரா இப்னு சதாத் ஆகிய கதைகள் உள்ளன. இவன் தனது புறா மற்றும் ஒரு பாலைவனக் கழுகு பறப்பதைக் கவனித்தான். அது பறப்பது குறித்து இவன் எழுதுவதற்கு வழி வகுத்தது. தன்னுடன் மர்வாவையும் காற்றில் பறப்பதற்குக் கூட்டிச் செல்லலாம் என்று இவன் கனவு கண்டான். பத்தொன்பதாம் நூற்றாண்டின் பின் பகுதியில் பியரி லூயி மைலார்து என்ற ஒரு பிரெஞ்சுக்காரர் கெய்ரோவில் பறவைகளை உற்றுக் கவனிப்பதற்கு இது அகத்தூண்டுதலாக அமைந்தது. மைலார்து "மஜ்னுன் அல் பரான்சி" (பொருள். "பிரான்சின் மன நலம் குன்றிய மனிதன்") என்று பின்னர் அறியப்பட்டார்.
# சந்திர பிரபா வனவிலங்கு காப்பகம்

**சந்திரபிரபா வனவிலங்கு காப்பகம்** (*Chandra Prabha Wildlife Sanctuary*) என்பது சந்திரபிரபா என்றும் அழைக்கப்படுகிறது. இது மத்திய இந்தியாவில் உத்தரப் பிரதேச மாநிலத்தின் சந்தௌலி மாவட்டத்தில் அமைந்துள்ளது. அழகான சுற்றுலாத் தலங்கள், அடர்ந்த காடுகள் மற்றும் ராஜ்தாரி, தேவ்தாரி மற்றும் நௌகர் அருவி போன்ற அருவிகள் இங்கு காணப்படுகின்றன. ஒவ்வொரு ஆண்டும் சுற்றுலாப் பயணிகளைச் சுற்றுப்புறத்திற்கு ஈர்க்கிறது. சந்திர பிரபா வனவிலங்கு சரணாலயம் வரலாற்றுச் சிறப்புமிக்க நகரமான வாரணாசியிலிருந்து சுமார் 70 கிலோமீட்டர் தொலைவில் அமைந்துள்ளது.
# சந்திர பிரபா வனவிலங்கு காப்பகம்

## வரலாறு

18ஆம் நூற்றாண்டின் இரண்டாம் பாதியில் இப்பகுதி காசி நாட்டு ஆட்சியாளர்களுக்கான வேட்டையாடும் காடு பாதுகாப்பகமாக மாற்றப்பட்டது. வனவிலங்கு சரணாலயம் மே 1957-இல் நிறுவப்பட்டது. ஆசியச் சிங்கங்கள் 1958ஆம் ஆண்டில் சந்திர பிரபாவில் அறிமுகப்படுத்தப்பட்டன. 1969ஆம் ஆண்டுக்குள் சிங்கங்களின் எண்ணிக்கை மூன்றிலிருந்து பதினொரு ஆக அதிகரித்து. ஆரம்பத்தில் இந்தப் பணி வெற்றிகரமாக நடைபெற்றது. இருப்பினும், அடுத்தடுத்த ஆண்டுகளில் சிங்கங்கள் காணாமல் போயின. இது தொடர்பாக இந்திய அரசு இன்னும் எந்த முடிவு எடுக்கவில்லை என்றாலும், 1993ஆம் ஆண்டில் இந்தத் திட்டம் மீண்டும் புதுப்பிக்கப்பட்டது.
# சந்திர பிரபா வனவிலங்கு காப்பகம்

## அமைவிடம்

சந்திர பிரபா காப்பகம் 78 சதுர கிலோமீட்டர் பரப்பளவில் கைமூர் மலைத்தொடரின் வடக்கு சரிவில் உள்ள நௌகர் மற்றும் விஜயகர் குன்றுகளில் அமைந்துள்ளது. கங்கையின் துணை ஆறான கரம்னாசா ஆறும், கரம்னாசாவின் துணை ஆறான சந்திரபிரபா ஆறும் இந்தச் சரணாலயத்தின் வழியாகப் பாய்கிறது.
# சந்திர பிரபா வனவிலங்கு காப்பகம்

## தாவரங்களும் விலங்குகளும்

இந்தச் சரணாலயம் 78 சதுர கிலோமீட்டர் பரப்பளவைக் கொண்டுள்ளது. இந்தச் சரணாலயம் கீழ் கங்கை சமவெளியின் ஈரமான இலையுதிர் காடுகளின் சுற்றுச்சூழல் பகுதிக்குள் அமைந்துள்ளது.  
தாவரச் சமூகங்களில் வண்டல் சவன்னா காடுகள், தெற்கு உலர்ந்த கலப்பு இலையுதிர் காடுகள், உலர்ந்த இலையுதிர்காலப் புதர் மற்றும் சவன்னா, வறண்ட வெப்பமண்டல ஆற்றுக் காடுகள் மற்றும் பாலைவன முள் காடுகள் மற்றும் புதர் காடுகள் அடங்கும்.  
விலங்கினங்களில் சிறுத்தை, காட்டுப்பன்றி, நீலான், கடமான், இந்திய சிறுமான் மற்றும் புள்ளி மான் மற்றும் பல வகையான பறவைகள் அடங்கும்.
# சந்திர பிரபா வனவிலங்கு காப்பகம்

## சுற்றுலா இடங்கள்

சந்திரபிரபாவில் பல்வேறு வகையான காட்டு விலங்குகள் காணப்படுகின்றன. இவற்றில் புல்வாய், புள்ளி மான், கடமான், நீலான், காட்டுப்பன்றி, முள்ளம்பன்றி மற்றும் இந்தியச் சிறுமான் ஆகியவை அடங்கும். ஊர்வன இனங்களில் மலைப்பாம்பு அடங்கும்.  
சுமார் 150 வகையான பறவைகளைக் காணும் வகையில் இந்தப் பூங்கா பறவைகளைக் கவனிப்பவர்களின் சொர்க்கமாகும். இயற்கை தாவரங்களில் மகுவா, சாகுன், அமால்டாக்கள், டெண்டு, கோரையா, பெர் போன்றவை அடங்கும்.
# சந்திர பிரபா வனவிலங்கு காப்பகம்

## அணுகல்

வாரணாசி நகர மையத்திலிருந்து 65 கி. மீ. தொலைவில் சந்திர பிரபா சரணாலயம் அமைந்துள்ளது. பூங்காவை அடைய மிகவும் வசதியான வழி ஒரு மகிழ்வுந்தினை வாடகைக்கு எடுத்து வருவதாகும். இந்தப் பயணம் சுமார் இரண்டு மணி நேரம் எடுக்கும். அருகிலுள்ள தொடருந்து சந்திப்பு ஃஇலீம் பண்டிட் தீன தயாள உபாத்தியா தொடருந்து நிலையமும் வாரணாசி தொடருந்து நிலையமும் ஆகும்.
# சுகல்வா காப்பகம்

**சுகல்வா சரணாலயம்** (*Suhelva Sanctuary*) என்பது இந்தியாவின் உத்தரப் பிரதேச மாநிலத்தின் பலராம்பூர், கோண்டா மற்றும் சிராவஸ்தி மாவட்டங்களில் அமைந்துள்ள ஒரு வனவிலங்கு காப்பகமாகும். இது பல்ராம்பூரிலிருந்து சுமார் 66 கி. மீ தொலைவிலும், கோண்டாவிலிருந்து 120 கி. மீ. தொலைவிலும் இலக்னோ<nowiki/>விலிருந்து சுமார் 210 கி. மீ. தூரத்திலும் உள்ளது.இது 452 சதுர கிலோமீட்டர் பரப்பளவைக் கொண்டுள்ளது.
# சுகல்வா காப்பகம்

## வரலாறு

சுகல்வா காடு உத்தரப்பிரதேசத்தின் பழமையான காடுகளில் ஒன்றாகும். மேலும் 1998ஆம் ஆண்டில் வனவிலங்கு சரணாலயமாகத் தகுதி வழங்கப்பட்டது.
# சுகல்வா காப்பகம்

## அணுகல்

### வானூர்தி மூலம்

இலக்னோவில் உள்ள சவுத்ரி சரண் சிங் பன்னாட்டு வானூர்தி நிலையம் சுஹல்வாவிலிருந்து 230 கி. மீ. தொலைவில் அமைந்துள்ளது. இந்தச் சரணாலயத்திலிருந்து சுமார் 350 கி. மீ. தொலைவில் வாரணாசியில் லால் பகதூர் சாஸ்திரி பன்னாட்டு வானூர்தி நிலையம் அமைந்துள்ளது.
# சுகல்வா காப்பகம்

## அணுகல்

### தொடருந்து மூலம்

சரணாலயத்திலிருந்து 38 கி. மீ. தொலைவில் உள்ள துளசிப்பூர் சுகல்வா அருகிலுள்ள தொடருந்து நிலையமாகும்.
# சுகல்வா காப்பகம்

## அணுகல்

### சாலை வழியாக

மாநிலத்தின் ஒவ்வொரு பகுதியுடனும் சாலைகள் மூலம் சுகல்வா நன்கு இணைக்கப்பட்டுள்ளது.
# சுகல்வா காப்பகம்

## தாவரங்கள்

சால், சீசம், கைர், சாகான் (டேக் அஸனா, ஜமுன், ஹல்டு, பால்டு, தாமினா, ஜிங்கன் மற்றும் பஹேரா மரங்கள்) ஆகியவை சரணாலயத்தின் வனப்பகுதியை உருவாக்குகின்றன.
# சுகல்வா காப்பகம்

## விலங்கினங்கள்

வங்காளப் புலி, இந்தியச் சிறுத்தை, தேன் கரடி, மறிமான் மற்றும் மான் ஆகியவை சுகல்வாவின் முக்கிய பாலூட்டிகளாகும். மற்ற விலங்குகளில் நரி, கழுதைப்புலி, இந்திய யானை மற்றும் காட்டுப் பூனை ஆகியவை அடங்கும்.
# சோகாகி பர்வா வனவிலங்கு காப்பகம்

**சோகாகி பர்வா வனவிலங்கு காப்பகம்** (*Sohagi Barwa Wildlife Sanctuary*) இந்தியாவில் உத்தரப் பிரதேச மாநிலத்தில் உள்ள மகாராஜ்கஞ்சு மாவட்டத்தில் உள்ளது. இது நேபாள எல்லைக்கு அருகே கண்டகி ஆற்றின் மேற்குக் கரையில் 428.2 சதுர கிலோமீட்டர் பரப்பளவைக் கொண்டுள்ளது. உத்தரப்பிரதேசத்தில் உள்ள புலி வாழ்விடங்களில் சோகாகி பர்வா ஒன்றாகும். சோகாகி பர்வ வனவிலங்கு காப்பகம் ஏழு வனத் தொடர்களாகப் பிரிக்கப்பட்டுள்ளது. இவை பக்டி, மத்வாலியா, லட்சுமிபூர், வடக்கு சௌக், தெற்கு சௌக், சியோபூர் மற்றும் நிக்லால். இத்துடன் இந்தக் காப்பகம் 21 புல்வெளிகளைக் கொண்டுள்ளது. இந்தச் சரணாலயம் புலிகள் உட்படப் பல்வேறு தாவரங்கள் மற்றும் விலங்கினங்களுக்கு இருப்பிடமாக உள்ளது.  
சரணாலயத்தின் நிலப்பரப்பு பெரும்பாலும் தட்டையானது. சராசரி உயரம் 100 மீட்டர் ஆகும். ஆண்டு முழுவதும் மிதமான காலநிலை நிலவுகிறது. குளிர்காலமும் மிதமானதாகவே இருக்கும்.
# சோகாகி பர்வா வனவிலங்கு காப்பகம்

## அமைவிடம்

அருகிலுள்ள தொடருந்து நிலையம் 22 கி. மீ. தொலைவில் உள்ள சிசுவா சந்தை ஆகும்.
# சோகாகி பர்வா வனவிலங்கு காப்பகம்

## சுற்றுலா இடங்கள்

சோகாகி பர்வா வனவிலங்கு சரணாலயத்தின் முக்கிய ஈர்ப்பாகப் புலிகள் உள்ளன. சிறுத்தை, கரடி, இந்திய புனுகுப் பூனை, ராட்சத அணில், முயல், காட்டுப் பூனை, காட்டுப்பன்றி, உடும்பு, நீலான் மற்றும் இந்திய மலைப் பாம்பு போன்ற பிற விலங்குகளும் உள்ளன. சரணாலயத்தில் ஏழு ஓய்வு இல்லங்கள் உள்ளன.
# கொண்டபள்ளி சிறீனிவாசு

**கொண்டபள்ளி சிறீனிவாசு** (*Kondapalli Srinivas*) இந்தியாவைச் சேர்ந்த ஓர் அரசியல்வாதியாவார். ஆந்திரப் பிரதேசத்தைச் சேர்ந்த இவர் தெலுங்கு தேசம் கட்சியை சேர்ந்தவராக அரசியலில் இயங்கினார். 2024 ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் கச்சபதிநகரம் சட்டமன்றத் தொகுதியில் போட்டியிட்டு அத்தொகுதியை பிரதிநிதித்துவப்படுத்தும் சட்டப் பேரவை உறுப்பினராகத் தேர்ந்தெடுக்கப்பட்டுள்ளார்.  
ஒரு தொழிலதிபரும் மென்பொருள் நிபுணருமான கொண்டபள்ளி சிறீனிவாசு ஒரு சமூக சேவகரும் ஆவார். ஏப்ரல் 13, 1982 ஆம் ஆண்டு ஏப்ரல் மாதம் 13 ஆம் தேதியன்று கொண்டபள்ளி கொண்டலராவ் மற்றும் சுசீலா தம்பதியருக்கு மகனாகப் பிறந்தார். இவருக்கு மனைவி லட்சுமி சிந்து, மகன் விகான், மகள் மேதா என்ற அளவான குடும்பம். விசாகப்பட்டிணத்தில் கல்வி கற்ற இவர் உயர்கல்விக்காக அமெரிக்கா சென்றார். அங்கேயே மென்பொருள் நிபுணராகப் பணியாற்றினார்.
# வார்ப்புரு:Awards

<noinclude>  
</noinclude> | }} }} | – }}
}} | }} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }} |
}} | *}}* | – }} }} }} }}
<noinclude>  
</noinclude>
# இஸ்ப்-உத் தகிரிர்

**இஸ்ப்-உத் தகிரிர்** (*Hizb ut-Tahrir*) இது ஒரு சர்வதேச இஸ்லாமியவாத மற்றும் இஸ்லாமிய அடிப்படைவாத அரசியல் அமைப்பாகும். இதன் நோக்கம் முஸ்லிம் சமூகத்தை (உம்மா என்று அழைக்கப்படும்) ஒன்றிணைப்பதற்கும், உலகளவில் இசுலாமியச் சட்ட முறைமையை நடைமுறைப்படுத்துவதற்கும், இஸ்லாமிய கலீபாவை மீண்டும் நிறுவுவதாகும்.  
ஹிஸ்ப் உத்-தஹ்ரீர் 1953-ஆம் ஆண்டில் ஜோர்தானின் கட்டுப்பாட்டில் இருந்த கிழக்கு எருசலேம் நகரத்தில் ஒரு அரசியல் அமைப்பாக நிறுவப்பட்டது, ஹைபாவைச் சேர்ந்த பாலஸ்தீனிய இஸ்லாமிய அறிஞரான *தாகி அல்-தின் அல்-நபானி* என்பவரால் இந்த அமைப்பு நிறுவப்பட்டது. இவர் பாலஸ்தீன.கலிபாவை நிறுவுவதற்கான ஒரு திட்டத்தையும், "வரைவு அரசியலமைப்பையும்" உருவாக்கினார். இது ஜிகாத்தை இன்றியமையாத அம்சமாகக் கருதுகிறது மற்றும் ஜிகாத் மூலம் நிறுவப்படும் இஸ்லாமிய அரசு நிறுவப்படும் வரை போராடுவதை நோக்கமாகக் கொண்டது.  
ஹிஸ்ப் உத்-தஹ்ரீர் 50க்கும் மேற்பட்ட நாடுகளில் பரவியுள்ளது. இதன் உறுப்பினர் எண்ணிக்கை சுமார் ஒரு மில்லியன் வரை இருக்கும் என மதிப்பிடப்பட்டுள்ளது. ஹிஸ்ப் உத்-தஹ்ரீர் அமைப்பை ஐக்கிய இராச்சியம் உள்ளிட்ட மேற்கத்திய நாடுகளிலும், சில அரசுகளால் தடை செய்யப்பட்ட போதிலும், பல அரபு மற்றும் மத்திய ஆசிய நாடுகளிலும் செயலில் உள்ளது. அமைப்பின் தலைமையானது ஜோர்டானில் மையமாகக் கொண்டுள்ளது. இலண்டனில் இதன் கூடுதல் தலைமையகம் கொண்டுள்ளது.  
வங்கதேசம், சீனா, ரஷ்யா, பாகிஸ்தான், இந்தியா, ஜெர்மனி, துருக்கி, ஐக்கிய இராச்சியம் ஆகிய நாடுகளில் ஹிஸ்ப் உத்-தஹ்ரீர் அமைப்பு தடைசெய்யப்பட்டுள்ளது. கஜகஸ்தான் மற்றும் "மத்திய ஆசியா, இந்தோனேசியா, லெபனான், யேமன் மற்றும் ஐக்கிய அரபு அமீரகம் தவிர அனைத்து அரபு நாடுகளும் ஹிஸ்ப் உத்-தஹ்ரீரின் சட்ட அந்தஸ்தை நீக்கியுள்ளது.
# இஸ்ப்-உத் தகிரிர்

## தமிழ்நாட்டில்

தமிழ்நாட்டில் இஸ்ப்-உத் தகிரிர் அமைப்பில் தொடர்புடைய 7 பேரை தேசியப் புலானய்வு முகமை அக்டோபர் 2024ல் கைது செய்து பயங்கரவாத குற்றங்களுக்கான சிறப்பு நீதிமன்றத்தில் வழக்கு பதிந்துள்ளது.
# அமல் இயக்கம்

**அமல் இயக்கம்** (*Amal Movement*) என்பது லெபனான் அரசியல் கட்சி மற்றும் சியா முஸ்லீம் சமூகத்துடன் இணைந்த முன்னாள் போராளிகள் குழு ஆகும். இதனை 1974 இல் மூசா அல்-சதர் மற்றும் ஹுசைன் எல்-ஹுசைனி ஆகியோரால் "ஒடுக்கப்பட்டவர்களின் இயக்கமாக" என நிறுவப்பட்டது. இக்கட்சியை 1980 முதல் நபிஹ் பெர்ரியால் என்பவரால் வழிநடத்தப்படுகிறது. பெய்ரூத்தின் கிரேக்க கத்தோலிக்க பேராயர் கிரெகோயர் அதாத் மற்றும் முஸ்தபா சாம்ரான் ஆகியோர் இந்த இயக்கத்தின் நிறுவனர்களில் அடங்குவர்.  
மூசா அல்-சதர் மறைந்த பிறகு மற்றும் 1978 இஸ்ரேலின் லெபனான் போருக்குப் பிறகு அமல் இயக்கம் பிரபலம் அடைந்தது. 1978-79 ஈரானியப் புரட்சியும் அமல் இயக்கத்திற்கு உத்வேகம் அளித்தது. லெபனான் நாடாளுமன்றத்தில் 14 பிரதிநிதிகளைக் கொண்ட அமல் இயக்கம் பாராளுமன்றத்தில் பெரும்பான்மையான சியா முஸ்லீம் கட்சியாகும்.  
"லெபனானிய எதிர்ப்புப் படைகள்" என்பதன் சுருக்கமாக அமல் எனப்பெயரிடப்பட்டது. அரபு மொழியில் அமல் என்பதற்கு நம்பிக்கை என்று பொருள்.  
அமல் இயக்க அரசியல் கட்சி, லெபனான் நாடாளுமன்றததில் 14 உறுப்பினர்களையும்; அமைச்சரவையில் 3 உறுப்பினர்களையும் கொண்டுள்ளது.
# புளோரோவளையயெக்சேன்

**புளோரோவளையயெக்சேன்** (*Fluorocyclohexane*) என்பது C<sub>6</sub>H<sub>11</sub>F என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். கரிமப்புளோரின் சேர்மமான இதை (CH2)<sub>5</sub>CHF என்ற அமைப்பு வாய்ப்பாட்டாலும் அடையாளப்படுத்தலாம்.
# புளோரோவளையயெக்சேன்

## தயாரிப்பு

வளையயெக்சனாலுடன் ஐதரசன் புளோரைடு சேர்மத்தைச் சேர்த்து வினைபுரியச் செய்து புளோரோவளையயெக்சேன் தயாரிக்கப்படுகிறது.
# புளோரோவளையயெக்சேன்

## பாதுகாப்பு

புளோரோவளையயெக்சேன் சேர்மம் கடுமையான தோல் மற்றும் கண் எரிச்சலை ஏற்படுத்துகிறது. சுவாச எரிச்சலையும் ஏற்படுத்தலாம்.
# மலேசிய கூட்டரசு சாலை 9

**மலேசிய கூட்டரசு சாலை 9** அல்லது காராக்–தம்பின் நெடுஞ்சாலை (ஆங்கிலம்: *Malaysia Federal Route 9* அல்லது *Karak–Tampin Highway*; மலாய்: *Laluan Persekutuan Malaysia 9* அல்லது *Jalan Persekutuan 9*) என்பது மலாயா தீபகற்பத்தின் மத்தியப் பகுதியில் இயங்கும் முக்கியமான மலேசியக் கூட்டரசு சாலை அமைப்பாகும்.  
மலேசியாவின் பழைமையான சாலைகளில் இந்தச் சாலையும் ஒன்றாகும்.  
138.19 கி.மீ. (85.87 மைல்) நீளம் கொண்ட இந்தச் சாலை பகாங் காராக் நகரத்தையும் நெகிரி செம்பிலான் தம்பின் நகரத்தையும் இணைக்கின்றது. அத்துடன் தித்திவாங்சா மலைத் தொடரின் கிழக்கு விளிம்பில் செல்லும் இந்தச் சாலை மலேசிய கூட்டரசு சாலை 8 போல மலைத் தொடர்களின் விளிம்புகளில் தொடர்ந்து செல்கிறது.